Απόφαση του Γενικού Δικαστηρίου της 12ης Δεκεμβρίου 2018 – Makhlouf κατά Συμβουλίου
(Υπόθεση T-409/16)1
(Κοινή εξωτερική πολιτική και πολιτική ασφαλείας – Περιοριστικά μέτρα κατά της Συρίας – Δέσμευση κεφαλαίων – Δικαιώματα άμυνας – Δικαίωμα αποτελεσματικής δικαστικής προστασίας – Υποχρέωση αιτιολόγησης – Πρόδηλη πλάνη εκτίμησης – Δικαίωμα προστασίας της φήμης – Δικαίωμα ιδιοκτησίας – Τεκμήριο αθωότητας – Περιορισμός εισόδου και διέλευσης από το έδαφος της Ένωσης – Αναλογικότητα)
Γλώσσα διαδικασίας: η γαλλική
Διάδικοι
Προσφεύγων: Ehab Makhlouf (Δαμασκός, Συρία) (εκπρόσωπος: E. Ruchat, δικηγόρος)
Καθού: Συμβούλιο της Ευρωπαϊκής Ένωσης (εκπρόσωποι: αρχικώς, Σ. Κυριακοπούλου, G. Étienne και A. Vitro, στη συνέχεια, Σ. Κυριακοπούλου και A. Vitro και τέλος, Σ. Κυριακοπούλου, A. Vitro και V. Piessevaux)
Αντικείμενο
Προσφυγή βάσει του άρθρου 263 ΣΛΕΕ, με αίτημα την ακύρωση της απόφασης (ΚΕΠΠΑ) 2016/850 του Συμβουλίου, της 27ης Μαΐου 2016, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2016, L 141, σ. 125), και των επακόλουθων αυτής εκτελεστικών πράξεων, της απόφασης (ΚΕΠΠΑ) 2017/917 του Συμβουλίου, της 29ης Μαΐου 2017, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2017, L 139, σ. 62), και της απόφασης (ΚΕΠΠΑ) 2018/778 του Συμβουλίου, της 28ης Μαΐου 2018, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2018, L 131, σ. 16), στο μέτρο που οι πράξεις αυτές αφορούν τον προσφεύγοντα.
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή.
2)    Καταδικάζει τον Ehab Makhlouf στα δικαστικά έξοδα, περιλαμβανομένων εκείνων του Συμβουλίου της Ευρωπαϊκής Ένωσης.
____________
1 EE C 371 της 10.10.2016.